
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 91
                                                               din 27 mai 2015
                    privind aprobarea deplasării  a doi consilieri municipali la Tabor, Cehia, pentru 
             reprezentarea Municipiului Sighişoara la Festivalul Internaţional „Tabor Meetings” 2015

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10480/III/06.05.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere relaţiile de colaborare ale Sighişoarei cu oraşul Tabor din Cehia;

Văzând invitaţia adresată Primarului Municipiului Sighişoara de către Primarul oraşului Tabor din Cehia, domnul Jiří Fišer, înregistrată la Municipiul Sighişoara sub nr. 9012/III/16.04.2015, de a participa la cea de-a XXIV-a ediţie a Festivalului Internaţional „Tabor Meetings”, eveniment ce va avea loc în perioada 11 - 13 septembrie 2015, în Tabor, Cehia;
Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

Având în vedere Raportul de specialitate nr. 10.481/III/06.05.2015 al Serviciului Relaţii Publice, cu propunerea deplasării a doi consilieri municipali în oraşul Tabor, Cehia, pentru reprezentarea Municipiului Sighişoara la cea de-a XXIV-a ediţie a Festivalului Internaţional „Tabor Meetings”, eveniment ce va avea loc în perioada 11 – 13 septembrie 2015, la Tabor, Cehia, îndeplinindu-se prevederile legale in acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,






          H O T Ă R Ă Ş T E:

 
Art. 1. (1) Se desemnează, din partea Consiliului Local Sighişoara, ca membru în delegaţia pentru reprezentarea Municipiului Sighişoara la Festivalul Internaţional „Tabor Meetings”, ce va avea loc în perioada 11 – 13 septembrie 2015, în oraşul Tabor, Cehia, următorii doi consilieri locali municipali: doamna Fintoc Marieta Maria şi doamna Balaş Ionela.


(2) Se aprobă deplasarea celor doi consilieri locali municipali desemnaţi la art. 1 (1) din prezenta hotărâre, la Tabor, Cehia, în perioada 10 – 14 septembrie 2015, pentru reprezentarea Municipiului Sighişoara la cea de-a XXIV-a ediţie a Festivalul Internaţional „Tabor Meetings”, care va avea loc în perioada 11 - 13 septembrie 2015, la Tabor, Cehia.

Art. 2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.

Art. 3. Consilierii locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.

Art. 4. Se încredinţează cu ducerea la îndeplinire a prevederilor prezentei hotărâri doamnele consilieri locali municipali desemnate să efectueze deplasarea, Serviciul Relaţii Publice şi Direcţia Economică din cadrul Municipiului Sighişoara.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;
  1 ex. Secretar;
  1 ex. Direcţia economică;

  2 ex. Serviciul Relaţii Publice;
  1 ex. doamna consilier local Fintoc Marieta Maria;
  1 ex. doamna consilier local Balaş Ionela.
11 ex. 

A.B.
